Murrang suhtumises  teadusesse aga ka religiooni leidis aset seoses Thomas  Kuhni paradigmaatilise teadusfilosoofia tekkega. Sealtpeale ei saa me enam  tõsimeeli rääkida kumulatiivsest ja progresseeruvast teadmiste hulgast mis  vaat et lausa iseeneslikult religioonile vastandub. Mõlemas, nii teaduses  kui religioonis, leiavad aeg-ajalt aset revolutsioonilised  paradigmavahetused. Loomulikult leiavad muutused religiooni alal aset  harvemini kui loodusteadustes. Seda juba seetõttu et religioon, mis lisaks  muule on ka eetika- ja väärtushinnangute kogu, tegeleb lihtsalt  loodusteadustest ajatuma ainevallaga.